Denne overenskomsten var noe vag, noe som viste seg i 1489 da den neste biskopen, Lucas Watzenrode, ble valgt. Han mottok mitraen fra pave Innocens VIII mot kong Kasimir IV Jagiellons uttrykte vilje; han ville heller ha sett Frederik, en av sine sønner, som biskop der. Watzenrode strittet imot dette, og da Kasimir døde i 1492 og ble etterfulgt av Johann I Albert, kunne Watzenrode tilslutt etablere eksempsjon av bispedømmet fra Riga. Med den annen traktat i Piotrków Trybunalski (1512) godtok de påfølgende biskoper en begrenset polsk kongelig innflytelse på valgene. Den hellige stol betraktet bispedømmet eksempt helt til 1992, da det ble opphøyet til erkebispesete med egne suffraganer.